《余年二十馀即有二毛盖乱离间所致感而有作》
宋代·汪炎昶

两发宁逃雪色明，何须种种即肝情。
故应弱质生来早，未信穷愁染得成。
偶脱乱离真已幸，更添憔悴亦休惊。
镜中幸有朱颜在，尚用孤怀起不平。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。